..............(sz.) napirend

**E L Ő T E R J E S Z T É S**

**a Képviselő-testület 2021. december 16-i rendes ülésére**

**Tárgy:** Javaslat a Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendelet módosítására

**Készítette:** …………………………………..

 Kalocsai Tímea sk

 Városüzemeltetési igazgató

**Egyeztetve:** …................................................

Varga Előd Bendegúz

 alpolgármester

**Látta:** ...........................................................

 dr. Szalai Tibor

 jegyző

…………………………………….

 dr. Silye Tamás

 jegyzői igazgató

 A napirend tárgyalása zárt ülést nem igényel

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 8/2018. (III.23.) önkormányzati rendelete (továbbiakban: **Rendelet**) tartalmazza a II. kerületi Önkormányzat tulajdonában lévő közterületek használatára és helyi szabályozására vonatkozó szabályokat.

A II. kerület területén is egyre elterjedtebbek az egyéni gépjárműhasználatot helyettesítő utazási megoldások, ezért gyorsan népszerűvé váltak a különböző szolgáltatóktól bérelhető elektromos közlekedési eszközök, ezek közül a legelterjedtebb az elektromos roller (továbbiakban e-roller). Budapest utcáinak kedvelt, vagy kevésbé kedvelt tartozékai jó ideje a Lime, BIRD, Tier e-rollerei.

A problémák jelentős része a közterület használattal függ össze, ezért kiemelten fontos jogszabályi keretek között szabályozni a közterület e célból történő használatának módját. A megoldást kerületi mobilitási pontok létrehozása jelenti, ahová a szolgáltatók, valamint a szolgáltatást igénybevevők rendezett körülmények között helyezhetik el az e-rollereket.

A szabályozott használat érdekében a szolgáltatók számára egyértelmű feltételrendszert rögzítünk.

Fontos, hogy a közterület használatán túl, kidolgozásra kerüljenek a szabálytalanul elhelyezett elektromos eszközök szankcionálására vonatkozó szabályok.

Jelen előterjesztésben javaslatot teszünk a közösségi használatú e-roller közterületen történő használatának és tárolásának szabályozására, ezért a Rendelet új alcímmel és paragrafussal egészül ki.

Továbbá a 2022. január 01-vel hatályba lépő a veszélyhelyzettel összefüggő átmeneti szabályokról szóló 2021. évi XCIX törvény 149. § (1) bekezdése a közterülethez közvetlenül csatlakozó vendéglátó üzletnek az üzemeltetője, bérlője vagy tulajdonosa részére 2022. szeptember 30. napjáig a kihelyezett vendéglátó üzlet előkertjével, teraszával összefüggésben a közterület használatát díjmentesen biztosítja.

Jelen előterjesztésben javaslatot teszünk a Rendelet 11/A §.-ának módosítására.

Kérem a Tisztelt Képviselő-testületet, hogy az előterjesztést megtárgyalni és az alábbi rendelet-módosítási javaslatot elfogadni szíveskedjen.

A Képviselő-testület Magyarország Alaptörvénye 32. cikk (2) bekezdésben meghatározott jogalkotási hatáskörében, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében, valamint a 42. § 1. pontjában foglalt felhatalmazás alapján eljárva jogosult a rendelet-módosítás tárgyában dönteni.

*A rendelet elfogadásához minősített többségű szavazati arány szükséges.*

Budapest, 2021. december 14.

**Őrsi Gergely**

  **polgármester**

**Budapest Főváros II. Kerületi Önkormányzat** **Képviselő - testületének …./2021. (……) önkormányzati rendelete a Budapest II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| **2. §***a)* Fülke: szilárd térelemekkel körülhatárolt, alapozás nélküli, a talajhoz rögzített, vagy azon álló huzamos emberi tartózkodásra alkalmas 2 négyzetmétert meghaladó, de legfeljebb 20 négyzetméter alapterületű építmény.*b)* Pavilon: szilárd térelemekkel körülhatárolt, talajhoz rögzített, illetve azon álló, huzamos emberi tartózkodásra alkalmas könnyűszerkezetes építmény.*c)* Nyílt szerkezetű pult, illetve állvány: térelemekkel nem határolt, talajhoz nem rögzített, ideiglenes, kereskedelmi célokat szolgáló szerkezet.*d)* Épület: jellemzően emberi tartózkodás céljára szolgáló építmény, amely szerkezeteivel részben vagy egészben teret, helyiséget vagy ezek együttesét zárja körül, meghatározott rendeltetés vagy rendeltetésével összefüggő tevékenység, avagy rendszeres munkavégzés, illetve tárolás céljából.*e)* Építmény: építési tevékenységgel létrehozott, illetve késztermékként az építési helyszínre szállított, - a rendeltetésére, szerkezeti megoldására, anyagára, készültségi fokára és kiterjedésére tekintet nélkül - minden olyan helyhez kötött műszaki alkotás, amely a talaj, a víz vagy az azok feletti légtér természetes állapotának tartós megváltoztatásával, beépítésével jön létre.*f)* Közműves berendezés, létesítmény: a közvilágítást, a hírközlési alapellátást (távközlés, levélposta), a helyi személyszállítást szolgáló, a tömegközlekedést, az energiaszolgáltatást (áram és gázellátás), a távfűtést, a vízellátást, a csatornázást, a köztisztasági ellátást szolgáló eszközök.*g)* Közterületi berendezési tárgy: mindazon eszközök, melyek a közterületen a közszolgáltatás kiszolgálására, illetve a közterület rendeltetésszerű használatára szolgálnak. Ezek különösen: utcabútorok padok, szeméttartók, virágládák, közvilágítási kandeláberek, telefonfülkék, elektromos kapcsolószekrények, közlekedési jelzőtáblák, korlátok, játszótéri felszerelések és berendezések.*h)* utcabútor: utasváró, kioszk, közművelődési célú hirdetőoszlop és az információs vagy más célú berendezés*i)* Vendéglátó-ipari terasz: vendéglátóegységhez kapcsolódó, a közterületen kijelölt szabadtéri fogyasztótér, ide értve a vendéglátó terasszal szerves egységet képező árnyékolástechnikát is, ide nem értve a dohányzás céljára külön törvény előírásai szerint kialakított, 1 m² területnagyságot nem meghaladó területet.*j)* Engedélyes: Aki jogerős és végrehajtható közterület-használati engedéllyel rendelkezik.*k)* Közterület: Az 1. § (2) bekezdés*a)*,*b)* és*c)* pontja szerint meghatározott területek összessége.*l)* Tájékoztató tábla: reklámot nem tartalmazó, kizárólag közcélú információt hordozó, legfeljebb 1 m2 felületű tábla.*m)* Üzemképtelen jármű: az a jármű, amely a Közúti közlekedés szabályairól szóló 1/1975. (II. 5.) KPM-BM együttes rendelet 56. § (1) bekezdésében felsoroltak alapján műszaki hibás vagy a hatósági jelzése hiányzik illetve hatósági engedélye lejárt.*n)* Idényjellegű árusítás: olyan termények, termékek időszakos árusítása, amely termények, termékek dömpingszerű megjelenése jellemzően az év egy szakaszához köthető, (különösen: zöldség vagy gyümölcs, virág, fagylalt, fenyőfa)*o)* Építési védőháló: építési állványzaton az építkezés időtartamáig létesített alapvetően élet, baleset, munka - és környezetvédelmi célt szolgáló háló, reklám nélkül.  | **2. §***a)* Fülke: szilárd térelemekkel körülhatárolt, alapozás nélküli, a talajhoz rögzített, vagy azon álló huzamos emberi tartózkodásra alkalmas 2 négyzetmétert meghaladó, de legfeljebb 20 négyzetméter alapterületű építmény.*b)* Pavilon: szilárd térelemekkel körülhatárolt, talajhoz rögzített, illetve azon álló, huzamos emberi tartózkodásra alkalmas könnyűszerkezetes építmény.*c)* Nyílt szerkezetű pult, illetve állvány: térelemekkel nem határolt, talajhoz nem rögzített, ideiglenes, kereskedelmi célokat szolgáló szerkezet.*d)* Épület: jellemzően emberi tartózkodás céljára szolgáló építmény, amely szerkezeteivel részben vagy egészben teret, helyiséget vagy ezek együttesét zárja körül, meghatározott rendeltetés vagy rendeltetésével összefüggő tevékenység, avagy rendszeres munkavégzés, illetve tárolás céljából.*e)* Építmény: építési tevékenységgel létrehozott, illetve késztermékként az építési helyszínre szállított, - a rendeltetésére, szerkezeti megoldására, anyagára, készültségi fokára és kiterjedésére tekintet nélkül - minden olyan helyhez kötött műszaki alkotás, amely a talaj, a víz vagy az azok feletti légtér természetes állapotának tartós megváltoztatásával, beépítésével jön létre.*f)* Közműves berendezés, létesítmény: a közvilágítást, a hírközlési alapellátást (távközlés, levélposta), a helyi személyszállítást szolgáló, a tömegközlekedést, az energiaszolgáltatást (áram és gázellátás), a távfűtést, a vízellátást, a csatornázást, a köztisztasági ellátást szolgáló eszközök.*g)* Közterületi berendezési tárgy: mindazon eszközök, melyek a közterületen a közszolgáltatás kiszolgálására, illetve a közterület rendeltetésszerű használatára szolgálnak. Ezek különösen: utcabútorok padok, szeméttartók, virágládák, közvilágítási kandeláberek, telefonfülkék, elektromos kapcsolószekrények, közlekedési jelzőtáblák, korlátok, játszótéri felszerelések és berendezések.*h)* utcabútor: utasváró, kioszk, közművelődési célú hirdetőoszlop és az információs vagy más célú berendezés*i)* Vendéglátó-ipari terasz: vendéglátóegységhez kapcsolódó, a közterületen kijelölt szabadtéri fogyasztótér, ide értve a vendéglátó terasszal szerves egységet képező árnyékolástechnikát is, ide nem értve a dohányzás céljára külön törvény előírásai szerint kialakított, 1 m² területnagyságot nem meghaladó területet.*j)* Engedélyes: Aki jogerős és végrehajtható közterület-használati engedéllyel rendelkezik.*k)* Közterület: Az 1. § (2) bekezdés*a)*,*b)* és*c)* pontja szerint meghatározott területek összessége.*l)* Tájékoztató tábla: reklámot nem tartalmazó, kizárólag közcélú információt hordozó, legfeljebb 1 m2 felületű tábla.*m)* Üzemképtelen jármű: az a jármű, amely a Közúti közlekedés szabályairól szóló 1/1975. (II. 5.) KPM-BM együttes rendelet 56. § (1) bekezdésében felsoroltak alapján műszaki hibás vagy a hatósági jelzése hiányzik illetve hatósági engedélye lejárt.*n)* Idényjellegű árusítás: olyan termények, termékek időszakos árusítása, amely termények, termékek dömpingszerű megjelenése jellemzően az év egy szakaszához köthető, (különösen: zöldség vagy gyümölcs, virág, fagylalt, fenyőfa)*o)* Építési védőháló: építési állványzaton az építkezés időtartamáig létesített alapvetően élet, baleset, munka - és környezetvédelmi célt szolgáló háló, reklám nélkül,*p*) Kerületi mobilitási pont: elektromos roller tárolására kijelölt terület.  |
| **Jelenlegi szövegezés** | **Javasolt módosítás** |
|  | **A közösségi használatú e-roller közterületen történő elhelyezésének, tárolásának szabályai**6/A. §1. (1)Az elektromos használatú közösségi eszközök (továbbiakban e-roller) kizárólag az erre kijelölt kölcsönzési és tárolási állomásokon, támaszokon (a továbbiakban: kerületi mobilitási pontokon) helyezhetők el. A kerületi mobilitási pontok elhelyezéséhez, fennmaradásához az e-roller üzemeltetőjének (továbbiakban: Szolgáltató) közterület-használati hozzájárulást kell beszereznie.
2. (2)Az e-roller parkban, közparkban, egyéb parkosított területen, sétálóutcában kizárólag tolva vagy kézben tartva működtethető.
3. (3)A Szolgáltató köteles a használókat írásban tájékoztatni (2) bekezdésben foglaltakról. Az írásbeli tájékoztatás történhet a szolgáltató honlapján, a bérlésre szolgáló telefonos alkalmazás útján, illetve az üzlethelyiségben kihelyezett tájékoztató táblán.
4. (4)A Szolgáltató a kerületi mobilitási pontok használatáért e rendelet 3. számú mellékletében meghatározott összegű közterület-használati díjat köteles fizetni.
5. (5)Az (1) bekezdés szerinti e-rollereket kizárólag az 5. sz. mellékletben megjelölt közterületen (kerületi mobilitási pont) vagy a szolgáltatató telephelyén lehet elhelyezni.
6. (6)A Szolgáltató köteles gondoskodni arról, hogy az általa kölcsön- vagy bérbeadott e-rollerek a Szolgáltató telephelyén kívül kizárólag a kerületi mobilitási pontokon legyenek leállíthatóak. A kerületi mobilitási pontokon kívül elhelyezett e-rollerek esetében jogosulatlan közterület-használat valósul meg.
7. (7)A kerületi mobilitási pontoktól eltérő helyen tárolt, elhagyott e-rollerek elszállítása - a tudomásszerzéstől számított 24 órán belül – a Szolgáltató kötelezettsége. Az Önkormányzat az elhagyott e-rollert a Szolgáltató költségére elszállíttathatja.
8. (8)Az elszállított e-roller tárolásáért a Szolgáltató a rendelet 3. számú mellékletében meghatározott összeget (szállítási - tárolási díjat) köteles megfizetni. Az elszállított e-rollerek felelős őrzéséről az Önkormányzat gondoskodik, a szállítási - tárolási díj megfizetését követően az arra jogosult részére átadja. A szállítási-tárolási díj vonatkozásában fizetendő összeg esetén minden megkezdett nap egy napnak számít.
 |
| **Jelenlegi szövegezés** | **Javasolt módosítás** |
| 14.§(1) Aki a közterületet hozzájárulás nélkül használja, azzal szemben a használt területre és időtartamra a közterület használati díj legfeljebb tízszerese állapítható meg. | 14.§(1) Aki a közterületet hozzájárulás nélkül használja, azzal szemben a használt területre és időtartamra a közterület használati díj legfeljebb tízszerese állapítható meg.(1a) A kerületi mobilitási pontokon kívül elhelyezett e-rollerek esetében a türelmi idő lejártát követően, a jogosulatlan közterület használat vonatkozásában 3.000.-Ft/db/nap közterület-használati díjat kell fizetni.  |
| **Jelenlegi szövegezés** | **Javasolt módosítás** |
| 11/A. § \* A II. kerületi Önkormányzat a Kormány egyes veszélyhelyzeti intézkedésekről szóló 176/2021. (IV. 15.) Korm. rendelete értelmében a veszélyhelyzet idején alkalmazandó védelmi intézkedések második üteméről szóló 484/2020. (IX. 10.) Korm. rendelet hatálybalépésének napjától 2021. december 31. napjáig a II. kerület illetékességi területén a vendéglátó ipari egységek üzemeltetőinek a kihelyezett vendéglátó üzlet előkertje, terasza során a közterület-használatát díjmentesen biztosítja. | 11/A. §\*A II. kerületi Önkormányzat a veszélyhelyzettel összefüggő átmeneti szabályokról szóló 2021. évi XCIX törvény 149. § (1) bekezdése alapján 2022. szeptember 30. napjáig a II. kerület illetékességi területén a vendéglátó ipari egységek üzemeltetőinek a kihelyezett vendéglátó üzlet előkertje, terasza után a közterület-használatát díjmentesen biztosítja. |

**Budapest Főváros II. Kerületi Önkormányzat Képviselő-testületének …/2021. (…. ….) önkormányzati rendelete**

**a Budapest II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (2) bekezdésben meghatározott jogalkotási hatáskörében, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében eljárva, valamint a 42. § 1. pontjában foglalt felhatalmazás alapján a következőket rendeli el:

**1. §**

A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet 2. §-a a következő p) ponttal egészül ki:

*(E rendelet alkalmazásában:)*

„*p)* Kerületi mobilitási pont: elektromos roller tárolására kijelölt terület.”

**2. §**

A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet a következő alcímmel egészül ki:

**„A közösségi használatú e-roller közterületen történő elhelyezésének, tárolásának szabályai**

**6/A. §**

(1) Az elektromos használatú közösségi eszközök (továbbiakban e-roller) kizárólag az erre kijelölt kölcsönzési és tárolási állomásokon, támaszokon (a továbbiakban: kerületi mobilitási pontokon) helyezhetők el. A kerületi mobilitási pontok elhelyezéséhez, fennmaradásához az e-roller üzemeltetőjének (továbbiakban: Szolgáltató) közterület-használati hozzájárulást kell beszereznie.

(2) Az e-roller parkban, közparkban, egyéb parkosított területen, sétálóutcában kizárólag tolva vagy kézben tartva működtethető.

(3) A Szolgáltató köteles a használókat írásban tájékoztatni (2) bekezdésben foglaltakról. Az írásbeli tájékoztatás történhet a szolgáltató honlapján, a bérlésre szolgáló telefonos alkalmazás útján, illetve az üzlethelyiségben kihelyezett tájékoztató táblán.

(4) A Szolgáltató a kerületi mobilitási pontok használatáért e rendelet 3. számú mellékletében meghatározott összegű közterület-használati díjat köteles fizetni.

(5) Az (1) bekezdés szerinti e-rollereket kizárólag az 5. sz. mellékletben megjelölt közterületen (kerületi mobilitási pont) vagy a szolgáltatató telephelyén lehet elhelyezni.

(6) A Szolgáltató köteles gondoskodni arról, hogy az általa kölcsön- vagy bérbeadott e-rollerek a Szolgáltató telephelyén kívül kizárólag a kerületi mobilitási pontokon legyenek leállíthatóak. A kerületi mobilitási pontokon kívül elhelyezett e-rollerek esetében jogosulatlan közterület-használat valósul meg.

(7) A kerületi mobilitási pontoktól eltérő helyen tárolt, elhagyott e-rollerek elszállítása - a tudomásszerzéstől számított 24 órán belül – a Szolgáltató kötelezettsége. Az Önkormányzat az elhagyott e-rollert a Szolgáltató költségére elszállíttathatja.

(8) Az elszállított e-roller tárolásáért a Szolgáltató a rendelet 3. számú mellékletében meghatározott összeget (szállítási - tárolási díjat) köteles megfizetni. Az elszállított e-rollerek felelős őrzéséről az Önkormányzat gondoskodik, a szállítási - tárolási díj megfizetését követően az arra jogosult részére átadja. A szállítási-tárolási díj vonatkozásában fizetendő összeg esetén minden megkezdett nap egy napnak számít.”

**3. §**

A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet 11/A. §-a helyébe a következő rendelkezés lép:

**„11/A. §**

A II. kerületi Önkormányzat a veszélyhelyzettel összefüggő átmeneti szabályokról szóló 2021. évi XCIX törvény 149. § (1) bekezdése alapján 2022. szeptember 30. napjáig a II. kerület illetékességi területén a vendéglátó ipari egységek üzemeltetőinek a kihelyezett vendéglátó üzlet előkertje, terasza után a közterület-használatát díjmentesen biztosítja.”

**4. §**

A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet 14. §-a a következő (1a) bekezdéssel egészül ki:

„(1a) A kerületi mobilitási pontokon kívül elhelyezett e-rollerek esetében a türelmi idő lejártát követően, a jogosulatlan közterület használat vonatkozásában 3.000.-Ft/db/nap közterület-használati díjat kell fizetni.”

**5. §**

A Budapest II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet 3. számú mellékletének 1. pontja az n.) és az n/1.) ponttal egészül ki:

|  |  |  |  |
| --- | --- | --- | --- |
| A közterület foglalás célja | DíjösszegI. díjövezet | DíjösszegII. díjövezet | DíjösszegIII. díjövezet |
| n.) kerületi mobilitási pont létesítése | 10.000.-Ft/m²/hó | 10.000.-Ft/m²/hó | 10.000.-Ft/m²/hó |
| n/1.) e-roller szállítási-tárolási díj  | 5.000.-Ft/db/nap | 5.000.-Ft/db/nap | 5.000.-Ft/db/nap |

**6. §**

A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet az 1. melléklet szerinti 5. melléklettel egészül ki.

**7. §**

(1) Ez a rendelet – a (3) bekezdésben foglalt kivétellel – a kihirdetését követő napon lép hatályba.

(2) A veszélyhelyzettel összefüggő átmeneti szabályokról szóló a 2021. évi XCIX. törvény 147.§-a szerinti díj megállapítási, és díjemelési tilalom hatálya alatt a jelen rendeletnek a közterület-használat díjával összefüggő azon szabályait, amelyek e tilalommal ellentétesek nem kell alkalmazni.

(3) A 3. § 2022. január 1-jén lép hatályba.

|  |  |
| --- | --- |
| **Őrsi Gergely****polgármester** | **dr. Szalai Tibor****jegyző** |

*1. melléklet*

„*5. melléklet*

**Kerületi mobilitási pontok helyszínei**

1. Árpád fejedelem útja 7. (Császár-Komjádi uszoda)

2. Csalogány utca 5.

3. Frankel Leó út 31.

4. Frankel Leó út 35.

5. Frankel Leó út 60.

6. Frankel Leó út 72.

7. Frankel Leó út (Vidra utca kereszteződés)

8. Ganz utca 15-17.

9. Horváth utca 14-24.

10. Kis Rókus utca 9.

11. Királyfürdő utca 1-3.

12. Királyfürdő utca 2-4.

13. Komjádi Béla utca 1.

14. Keleti Károly utca 1. (Mechwart liget)

15. Medve utca 2.

16. Retek utca 20.

17. Szász Károly utca 7.

18. Török utca 7.

19. Medve utca 18.”

Általános indokolás

A II. kerület területén is egyre elterjedtebbek az egyéni gépjárműhasználatot helyettesítő utazási megoldások, ezért gyorsan népszerűvé váltak a különböző szolgáltatóktól bérelhető elektromos közlekedési eszközök, ezek közül a legelterjedtebb az elektromos roller (továbbiakban e-roller).

A problémák jelentős része a közterület használattal függ össze, ezért kiemelten fontos jogszabályi keretek között szabályozni a közterület e célból történő használatának módját.  A megoldást kerületi mobilitási pontok létrehozása jelenti, ahová a szolgáltatók, valamint a szolgáltatást igénybevevők rendezett körülmények között helyezhetik el az e-rollereket.

A szabályozott használat érdekében a szolgáltatók számára egyértelmű feltételrendszert rögzítünk.

A közterület használatán túl, kidolgozásra kerültek a szabálytalanul elhelyezett elektromos eszközök szankcionálására vonatkozó szabályok is.

Továbbá a veszélyhelyzettel összefüggő átmeneti szabályokról szóló 2021. évi XCIX törvény 149. § (1) bekezdése alapján 2022. szeptember 30. napjáig a vendéglátó ipari egységek teraszai vonatkozásában közterület-használati díjat nem kell fizetni.

A fentiekben részletezett okok miatt a Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendeletének módosítása vált szükségessé.

Részletes indokolás

**Az 1. §-hoz**

A kerületi mobilitási pont meghatározása történt.

**A 2. §-hoz és a 4. §-hoz**

Szabályozásra került az e-rollerek közterületen történő elhelyezésének módja. A szabályozott használat érdekében a szolgáltatók számára egyértelmű feltételrendszert rögzítettünk. A közterület használatán túl, kidolgozásra kerültek a szabálytalanul elhelyezett elektromos eszközök szankcionálására vonatkozó szabályok.

**A 3. §-hoz**

A veszélyhelyzettel összefüggő átmeneti szabályokról szóló 2021. évi XCIX törvény 149. § (1) bekezdése alapján 2022. szeptember 30. napjáig a II. kerület illetékességi területén a vendéglátó ipari egységek üzemeltetői a kihelyezett vendéglátó üzlet előkertje, terasza vonatkozásában  mentesülnek  a közterület-használati díj megfizetése alól.

**Az 5. §-hoz**

A kerületi mobilitási pont vonatkozásában meghatározásra került a közterület-használati díj mértéke, továbbá a jogosulatlanul elhelyezett e-rollerek esetében a szállítási – tárolási díj.

**A 6. §-hoz**

Meghatározásra kerültek a kerületi mobilitási pontok helyszínei.

**A 7. §-hoz**

Hatályba léptető rendelkezéseket tartalmaz.